CELEX: 32022R1208
Language: sl
Date: 2022-07-12 00:00:00
Title: Uredba Sveta (EU) 2022/1208 z dne 12. julija 2022 o spremembi Uredbe (ES) št. 2866/98 glede menjalnega razmerja eura za Hrvaško

14.7.2022   
               
               
                  SL
               
               
                  Uradni list Evropske unije
               
               
                  L 187/18
               
            
         UREDBA SVETA (EU) 2022/1208
         z dne 12. julija 2022
         o spremembi Uredbe (ES) št. 2866/98 glede menjalnega razmerja eura za Hrvaško
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 140(3) Pogodbe,
         ob upoštevanju predloga Evropske komisije,
         ob upoštevanju mnenja Evropske centralne banke (1),
         ob upoštevanju naslednjega:
         
                     (1)
                  
                  
                     Uredba Sveta (ES) št. 2866/98 (2) določa menjalna razmerja med eurom in valutami držav članic, ki sprejmejo euro od 1. januarja 1999.
                  
               
                     (2)
                  
                  
                     V skladu s členom 5 Akta o pristopu iz leta 2012 je Hrvaška država članica z odstopanjem v smislu člena 139(1) Pogodbe o delovanju Evropske unije.
                  
               
                     (3)
                  
                  
                     Hrvaška na podlagi Sklepa Sveta (EU) 2022/1211 (3) glede uvedbe eura na Hrvaškem 1. januarja 2023 izpolnjuje potrebne pogoje za uvedbo eura in se odstopanje za Hrvaško razveljavi z učinkom od 1 januarja 2023.
                  
               
                     (4)
                  
                  
                     Uvedba eura na Hrvaškem zahteva sprejetje menjalnega razmerja med eurom in hrvaško kuno. To menjalno razmerje bi se moralo določiti na 7,53450 kune za 1 euro, kar ustreza trenutnemu srednjemu tečaju kune v mehanizmu deviznih tečajev (ERM II).
                  
               
                     (5)
                  
                  
                     Uredbo (ES) št. 2866/98 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            V členu 1 Uredbe (ES) št. 2866/98 se med menjalnima razmerjema, ki se uporabljata za francoski frank in irski funt, vstavi naslednja vrstica:
            
               „= 7,53450 hrvaške kune“.
            
         
         
            Člen 2
            Ta uredba začne veljati 1. januarja 2023.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. julija 2022
            
               
                  Za Svet
               
               
                  predsednik
               
               Z. STANJURA
            
         
         
            (1)  Mnenje z dne 4. julija 2022 (še ni objavljeno v Uradnem listu).
         
            (2)  Uredba Sveta (ES) št. 2866/98 z dne 31. decembra 1998 o menjalnih razmerjih med eurom in valutami držav članic, ki sprejmejo euro (UL L 359, 31.12.1998, str. 1).
         
            (3)  Sklep Sveta (EU) 2022/1211 z dne 12 julija 2022 o uvedbi eura na Hrvaškem 1. januarja 2023 (glej stran 31 tega Uradnega lista).